बिहार
बिहार भारत के उत्तर के एक प्रान्त ह। बिहार के राजधानी पटना ह। बिहार जमीन के हिसाब से(९४,१६३ वर्ग किलोमीटर) भारत मे १२ वाँ राज्य अउर जनसंख्या के हिसाब से ३ रा राज्य ह। बिहार के ८५ प्रतिशत आबादी गाँव में रहे ला। ५८ प्रतिशत बिहारी २५ साल के आयु से कम हँवें जवन भारत में सबसे जादा समानता में बा। बिहार में भोजपुरी, बज्जिका,मगही, मैथिली अउर अंगिका भाषा बोलल जाले।
बिसयसूची
भूगोल[संपादन]
बिहार पश्चिम बंगाल अउर उत्तर प्रदेश के बीच में पडेला जेकरा वजह से एकर जलवायु,अर्थशास्त्र अउर संस्कृति में अच्छा स्थान मिलल बा।बिहार के उत्तर दिशा में नेपाल देश और दक्खीन मेंझारखण्ड हउए। बिहार के समतल क्षेत्र दो हिस्सा में बट्ट्ल बा, जेकरा बीच सेगंगा नदी,पश्चिम से पूरब दिशा में बहेली। बिहार मे जंगल ६७६४.१४ वर्ग मीटर मे फइलल बा,जवन पूरा भौगौलिक हिस्सा के ७.१ प्रतिशत हवे।
भाषा[संपादन]
बिहार राज्य के अधिकृत सरकारी काम-काज के भाषा हिन्दी हवे अउरी दूसर का सरकारी भाषा उर्दू ह, जेकर प्रयोग मुख्य रूप से पढ़े-पढ़ावे, कानूनी काम-काज इत्यादि में ही होला। बिहारी लोगन के आपस के काम-धाम आ बात-चीत के माध्यम बा।
- भोजपुरी- मुख्य रूप से गोपालगंज, सीवान, छपरा,मोतिहारी, बेतिया, भोजपुर, रोहतास, बक्सर,आरा, भभुआ जिला में बोलल जाला।
- मैथिली- मुख्य रूप से सीतामढ़ी, दरभंगा, मधुबनी, सहरसा, समस्तीपुर, बेगुसराय, मधेपुरा, सुपौल, शिवहर, खगड़िया, मुंगेर,बाँका इत्यादि जिलन में बोलल जाला।
- मगही क बोले वाला लोग गया, नालंदा आउर जहानाबाद के आसपास क क्षेत्र में पावल जालें।
- अंगिका, आउर वज्जिका इहाँ क दोसर मुख्य बोली हवे।
इतिहास[संपादन]
बिहार के महातम ना केवल अभिए बल्कि बहुत पहिले से हवे। प्राचीन भारत में लगभग ४७५ ई. तक यानि गुप्त वंश तक जेतना भी राजा भईलन उनकर बिहारे एगो राज्य रहल औरी जवन अपना ओर सभेके लुभवलस। एकर प्रमाण उ लोग के राजधानी से लगावल जा सकेला। पुरनका बिहार जेकरा में अंग (पूरबी बिहार), बिदेह (उत्तर बिहार), मगध (दखिन बिहार) अउर वैशाली/लिच्छवी (उत्तर बिहार) शामिल रहे, उ पुरनका भारत में शक्ति, ज्ञान अउर संस्कृति के केंद्र रहल। मगध से भारत के पहिलका सबसे महान साम्राज्य उभरल, जेकरा के सभे मौर्य साम्राज्य के नाम से जानत बा, उ संसार के वोह साम्राज्यन में रहे, जवन कि धरम का पालन करत रहे। मगध साम्राज्य पूरा दखिनी एशिया को एक राज के अन्दर कईले रहे। एह काम में मौर्य साम्राज्य के अलावे गुप्त राजवंश के भी खूबे योगदान रहे। बिहार जेकर राजधानी पटना ह, ओकरा के पाटलिपुत्र, कुसुमपुर नाम से भी जानल जाला, जवन कि भारतीय सभ्यता के बहुत खास केंद्र रहे के प्रसिद्धि हासिल कईले बा। एही क्रम में शिक्षा के महत्त्वपूर्ण केंद्र नालंदा विश्वविद्यालय के स्थान भी ना केवल भारत में ही अपितु पूरा विश्व में प्रसिद्ध बा।
प्राचीन काल[संपादन]
प्राचीन काल में मगध के साम्राज्य देश के सबसे शक्तिशाली साम्राज्यन में से एगो रहल। अहिजा से मौर्य वंश, गुप्त वंश तथा अन्य कई राजवंशकुल देश के अधिकतर हिस्सवन पर राज कइले। मौर्य वंश के शासक सम्राट अशोक के साम्राज्य पश्चिम में अफ़ग़ानिस्तान तक फैलल रहल। मौर्य वंश के शासन ३२५ ईस्वी पूर्व से १८५ ईस्वी पूर्व तक रहल। छठी आ पांचवी सदी इसापूर्व में अहिजा बौद्ध तथा जैन धर्मवन के उद्भव भईल। अशोक, बौद्ध धर्म के प्रचार में महत्वपूर्ण भूमिका निभईले रहलन आ उ आपन लईका महेन्द्र के बौद्ध धर्म के प्रसार खातिर श्रीलंका भेजले। उ आपन लईका के पाटलिपुत्र (वर्तमान पटना) के एगो घाट से विदा कइले रहलन जवन महेन्द्र के नाम से अब भी महेन्द्रू घाट कहल जाला। बाद में बौद्ध धर्म चीन तथा चीन के रास्ते जापान तक पहुंच गईल।
बिहार के ऐतिहासिक नाम मगध रहल। बिहार के राजधानी पटना के ऐतिहासिक नाम पाटलिपुत्र ह।
मध्यकाल[संपादन]
बारहवीं सदी में बख्तियार खिलजी बिहार पर आधिपत्य जमा लिहले। उके बाद मगध देश के प्रशासनिक राजधानी ना रहल। जब शेरशाह सूरी, सोलहवीं सदी में दिल्ली के मुगल बाहशाह हुमायूँ के हरा के दिल्ली के सत्ता पर कब्जा कइले तब बिहार के नाम पुनः प्रकाश में आईल पर इ अधिक दिनन तक ना रह पावल। अकबर बिहार पर कब्जा करके बिहार के बंगाल में विलय कर दिहले। इके बाद बिहार के सत्ता के बागडोर बंगाल के नवाबन के हाथन में चल गईल। बिहार के अतीत गौरवशाली रहल बा।
आधुनिक[संपादन]
1857 के प्रथम सिपाही विद्रोह में बिहार के बाबू कुंवर सिंह महत्वपूर्ण भूमिका निभइले। 1912 में बंगाल के विभाजन के फलस्वरूप बिहार नाम के राज्य अस्तित्व में पुन आइल। 1935 में उड़ीसा इसे अलग कर दिहल गईल। स्वतंत्रता संग्राम के दौरान बिहार के चंपारण के विद्रोह के, अंग्रेजवन के खिलाफ बग़ावत फैलावे में अग्रगण्य घटनावन में से एगो गिनल जायेला। स्वतंत्रता के बाद बिहार के एक और विभाजन भईल आ सन् 2000 में झारखंड राज्य इसे अलग कर दिहल गईल। भारत छोड़ो आंदोलन में भी बिहार के गहन भूमिका रहल।
बिहार के प्रशासनिक विभाजन[संपादन]
बिहार में 38 गो जिला आ 9गो प्रमंडल बा:
संदर्भ[संपादन]
- ↑ "census of india". Census of India 2001. Government of India. 27 May 2002. Archived from the original on 3 April 2007. तारीख 14 April 2007 के उतारल गइल.
- ↑ उद्धरण खराबी:Invalid
tag; no text was provided for refs named
CSDOffLang1950
- ↑ उद्धरण खराबी:Invalid
tag; no text was provided for refs named
Benedikter2009
- ↑ "Bihar". Webindia123.com. तारीख 27 February 2015 के उतारल गइल.
bho_Deva bho_Deva bho_Deva hne_Deva bho_Deva awa_Deva bho_Deva bho_Deva bho_Deva bho_Deva bho_Deva hne_Deva bho_Deva awa_Deva bho_Deva bho_Deva awa_Deva bho_Deva hne_Deva bho_Deva awa_Deva bho_Deva hne_Deva eng_Latn bho_Deva eng_Latn tgl_Latn bho_Deva eng_Latn ltz_Latn bho_Deva